**Предмет**: Одговор понуђачу на питање у вези са припремањем понуде

У поступку јавне набавке ЈН бр. 11/2016 (предмет јавне набавке је куповина горива), као заинтересовано лице, дана 08.10.2016. године, више заинтересованих лица се обратило са захтевом за појашњење и додатне информације у вези са припремањем понуде.

Сходно члану 63. став 3. Закона о јавним набавкама, достављене су следеће информације и појашњења.

 **Питање**: Сматрамо да постављени критеријум није у логичној вези са предметом јавне набавке, а морамо нагласити и да је у питању набавка мале вредности. Додатно морамо нагласити и чињеницу да се са једним резервоаром горива може прећи минимум 400 км, што иде у прилог ставу да је бесмислено захтевати непотребно велики број малопродајних објеката, а нарочито имајући у виду процењену вредност од 233.333 динара. Овако постављеним критеријумом фаворизујете једног понуђача и вршите дискриминацију међу понуђачима.

 **Одговор**: Прихватајући делимично изнете сугестије, извршили смо одређене измене у конкурсној документацији.

Изменама и допунама конкурсне документације, предвиђени су додатни услови за понуђаче – да располаже са минималном техничком опремљеношћу, што подразумева распрострањеност продајне мреже на територији Републике Србије, односно број продајних места – пумпи; да понуђач има минимум 20 пумпи, a најмање по 1 (једну) поред градова (до 10 км удаљености): Чачак, Кањижа, Кикинда, Књажевац, Крагујевац, Крушевац, Лесковац, Ниш, Нови Пазар, Смедерево, Ужице и Шабац. У број бензинских станица се рачунају само бензинске станице понуђача на којима се точи Евро дизел и Евро премијум БМБ 95 гориво.

Ова измена је проузрокована чињеницом да је Наручилац у наведеним градовима отворио научне клубове са којима интензивно сарађује, да ће већина горива бити утрошена за потребе тзв. „Научног камиона“, возила великих габарита и велике потрошње, те практични разлози диктирају формулацију додатних услова.

 Истовремено, у обрачуну елемената критеријума минимум броја бензинских станица је сада 20 уместо 40 станица.

 Све измене означене су црвеном бојом, осим нумерације страница.

 **Питање**: На страни 10, наводите да се након закључења уговора цена не може мењати. Одређене недоследности су унете и у односу на начин и рокове плаћања, што ствара недоумицу да ли је у питању плаћање путем дебитних или кредитних картица.

 **Одговор**: У питању су очигледне грешке које су накнадно утврђене. Прихватајући изнете сугестије, извршили смо одређене измене у конкурсној документацији.

 Све измене означене су црвеном бојом, осим нумерације страница.

За Комисију за јавну набавку

Слободан Јевтић